Els estius són cada vegada més calorosos i es prolonguen més en el calendari a causa del fenomen de l'escalfament global. El 2018, les temperatures altes van batre rècords i el mes d'agost va ser el quart més calorós de la història. Amb la pujada de les temperatures s'estima que la nostra factura de la llum patirà un increment aproximat del 30 %. Cada llar espanyola gastarà de mitjana 170 euros més en energia elèctrica. El responsable principal d'aquest pic energètic és l'ús generalitzat d'aparells d'aire condicionat, ventiladors i altres electrodomèstics que utilitzem per combatre la calor. Mantenir un equip d'aire condicionat de 2.000 watts encès durant una hora al dia ens costa aproximadament uns 30 cèntims (el preu per quilowatt/hora és de 0,15 cèntims), de manera que mantenir aquest consum mínim durant un mes ens surt per 9 euros. Si el mantinguéssim encès durant 10 hores diàries, el cost total del nostre consum seria de 90 euros mensuals.Hi ha moltes maneres d'estalviar energia i de salvaguardar la nostra economia amb l'arribada de la calor. Aquí recollim alguns trucs simples que ajuden a contenir la despesa d'energia quan pugen les temperatures. 1. Mantenir les persianes baixades durant les hores més caloroses del dia i aprofitar les nits i les primeres hores del matí per ventilar la casa. Instal·lar tendals a les terrasses pot reduir fins a 10 graus la temperatura a l'interior d'un habitatge. 2. Dotar la casa amb un bon sistema d'aïllament tèrmic. Instal·lar finestres d'alumini ben aïllades millora l'estalvi energètic perquè es manté la temperatura estable. Serveix tant a l'estiu per conservar la fresca com a l'hivern per mantenir la calor. 3. Vigilar la ubicació de la refrigeració. Col·locar l'aparell d'aire condicionat en una zona on no li doni el sol directament per garantir la seva orientació correcta i evitar situar-lo al costat d'altres electrodomèstics que siguin fonts de calor són alguns aspectes a tenir en compte. 4. Regular amb sentit comú la temperatura a què posem l'aire condicionat és un dels grans aliats de l'estalvi energètic. Cada grau de temperatura que baixem al nostre termòstat suposa consumir un 6 % més d'energia. Igualment, apagar l'aire durant la nit pot contribuir a l'estalvi energètic. La contenció en l'ús d'aquesta tecnologia també ens evitarà tenir problemes respiratoris. Els pneumòlegs recomanen mantenir l'aire condicionat a una temperatura de 24 graus. Baixar el termòstat fins als 18 graus podria resultar perjudicial per a nosaltres si patim alguna malaltia respiratòria. 5. Instal·lar un ventilador de sostre és també una alternativa a l'aire condicionat o fins i tot un complement. Els ventiladors de sostre reactiven els corrents d'aire naturals. A més, en augmentar la temperatura a prop del terra, la transferència de calor amb l'exterior és més baixa. Si optem per combinar tecnologies, podem posar l'aire condicionat amb el termòstat més alt i fer servir el ventilador de sostre per reproduir una sensació de frescor. 6. Aprofitar bé les hores de llum, que a l'estiu són molt més àmplies. Aquesta mesura la podem combinar amb la substitució de les bombetes tradicionals per bombetes LED. Una bombeta LED consumeix un 80 % menys d'energia que una bombeta tradicional.Actualment existeixen en el mercat diverses aplicacions de gran utilitat per impulsar l'estalvi energètic i controlar les despeses. Una de les més utilitzades és Luz+Precio, la qual mostra a l'usuari el preu del quilowatt/hora en temps real. L'aplicació inclou una alarma que indica el millor moment del dia per utilitzar els electrodomèstics que més consumeixen. Mirubee és una empresa emergent espanyola que aporta als seus usuaris consells específics sobre estalvi energètic. Disposa d'una sèrie de mesuradors d'energia que permeten conèixer el consum elèctric de cadascun dels electrodomèstics que s'utilitzen.\nEl Dia d'Internet va començar a celebrar-se l'octubre del 2005, promogut per l'Associació d'Usuaris d'Internet. Amb més de 500 esdeveniments organitzats, la repercussió generada va ser tan gran que es va sol·licitar a l'Assemblea General de les Nacions Unides el reconeixement d'un dia mundial dedicat a Internet. Així es va fer, i des del 2006 es va decidir que el 17 de maig fos a la vegada el Dia Mundial de la Societat de la Informació i el Dia Mundial de les Telecomunicacions. O senzillament, el Dia Mundial d'Internet. Enguany, l'objectiu del dia és convidar tota la societat a reflexionar sobre com Internet pot contribuir a accelerar la consecució dels Objectius per al Desenvolupament Sostenible (ODS) de l'ONU, uns objectius que caps d'Estat i de Govern, i també uns altres alts representants, van adoptar el setembre del 2015 durant la 70a Assemblea General de les Nacions Unides en el marc de l'Agenda 2030, i que aquest 2019 seran el centre de diverses activitats i propostes. El Comitè d'impuls, integrat per 51 prestigioses organitzacions sense ànim de lucre, és l'encarregat de l'organització de les jornades commemoratives del Dia Mundial d'Internet d'aquest any. Entre les principals activitats, hi destaquen: Els XXIV Premis d'Internet, per als quals ja és obert el termini de votació de les candidatures. Les activitats per als centres escolars: el certamen «Explica'ns com veus Internet» per als alumnes de primària, una hackató sobre els ODS per als alumnes de secundària i el concurs de fotografia mòbil «La tecnologia en la nostra vida quotidiana» per als de batxillerat. L'acte central de la celebració, el mateix dia 17 de maig: una taula de debat al Senat en què diverses personalitats debatran sobre l'impacte d'Internet en els ODS. I és que «la proposta d'aquesta edició és fer reflexionar la ciutadania i els agents socials sobre com posar la tecnologia al servei de les persones proposant idees i iniciatives alineades amb els ODS», ha declarat Miguel Pérez Subías, president de l'Associació d'Usuaris d'Internet. Els 17 Objectius per al Desenvolupament Sostenible pretenen ser un instrument universal —i, per tant, aplicable a tots els països del món i actors del planeta (Govern, empresa, societat civil)— per erradicar la pobresa i disminuir les desigualtats i les vulnerabilitats, sota el paradigma d'un desenvolupament humà sostenible.CaixaBank ocupa la presidència de la Xarxa Espanyola del Pacte Mundial de Nacions Unides des de l'any 2012 i contribueix de manera transversal a tots els objectius a través de la seva activitat, acció social i aliances estratègiques. Tanmateix, aporta amb més intensitat a 12 dels 17 objectius. Tan sols a través dels microcrèdits concedits per MicroBank, el banc social de CaixaBank, es presta una atenció especial als ODS 1, 5, 8, 9 i 10. Aquest és un dels molts exemples d'aportació de CaixaBank als ODS, que es pot consultar en la publicació Impacte Socioeconòmic i Contribució als ODS de les Nacions Unides. A més a més, CaixaBank forma part del grup d'experts de l'Observatori dels ODS, una iniciativa impulsada per la Fundació "la Caixa", amb la col·laboració acadèmica de la Càtedra Lideratges i Governança Democràtica d'ESADE, amb l'objectiu de fer un seguiment continu de la contribució d'un grup rellevant i sectorialment representatiu d'empreses espanyoles a l'Agenda 2030. Al final d'aquest mes de maig presentaran el segon informe anual de l'Observatori dels ODS, que porta per títol La necessitat d'accelerar la implementació de l'Agenda 2030. I vosaltres, com creieu que Internet pot accelerar la consecució dels Objectius per al Desenvolupament Sostenible?\nEl running és un dels esports preferits dels espanyols. Es calcula que, al nostre país, hi ha més de tres milions de persones que surten habitualment a córrer. I és que, més que un esport, el running s'ha convertit en una filosofia de vida, en què valors com l'esforç, la constància, la disciplina i la superació són tant o més importants que la distància recorreguda. El vessant social del running s'ha anat consolidant amb el pas dels anys i cada vegada són més els runners que posen el seu talent esportiu al servei d'una causa justa. A Espanya s'organitzen cada any centenars de carreres solidàries que donen suport a una gran diversitat de causes. Els objectius dels organitzadors d'aquestes activitats van molt més enllà d'una recollida puntual de fons: es tracta de donar visibilitat a diferents reptes socials que solen romandre ocults. El running pot ser, doncs, una finestra per donar a conèixer moltes problemàtiques que ens afecten o que poden afectar algú pròxim a nosaltres. La unió de l'esport amb la solidaritat ajuda a remoure consciències.Però, són els runners un col·lectiu especialment implicat en el suport a causes solidàries? Segons l'informe “Solidarios del Running”, sí. L'estudi, dut a terme per Eurotaller amb l'objectiu de donar a conèixer les accions solidàries dins la comunitat runner, indica que més del 86% dels corredors enquestats va participar en iniciatives relacionades amb el running benèfic el 2018. La majoria ho va fer en carreres amb compromís. A més, les causes solidàries van aparèixer com el segon motiu, només per darrere del recorregut, pel qual els nostres corredors decidirien apuntar-se a una carrera. La causa que més mobilitza els runners espanyols és la lluita contra les malalties (76%), seguida per la integració dels discapacitats (44,5%), l'ajuda al tercer món (37,3%) i la desigualtat social (32,6%).Córrer per una causa és l'objectiu de molts de nostres runners. El 2016 es van organitzar a Espanya 3.500 carreres d'aquest tipus. A la Carrera de la Dona, que recorre anualment diverses ciutats de la geografia espanyola com València, Madrid, Vitòria, Gijón, la Corunya, Sevilla, Saragossa i Barcelona, les runners corren contra el càncer de mama i la violència de gènere. L'augment de la participació de les dones en activitats relacionades amb el running va créixer un 33,5%, davant el 21,6% d'augment per part dels homes. Moltes d'aquestes carreres solidàries gaudeixen del patrocini de diverses empreses i entitats, que permeten multiplicar els fons recollits per a les causes que promouen. El 2018, CaixaBank va patrocinar quaranta-set carreres populars a Espanya i també promou la implicació dels seus treballadors en aquest tipus d'esdeveniments. Més d'onze mil treballadors han format un gran nombre d'equips interns de #runnersCaixaBank. Si vols més informació sobre les carreres solidàries que s'organitzen en aquest moment a la teva ciutat, pots consultar el següent enllaç.Però participar en una carrera solidària no és l'única forma en què pots donar suport a una causa solidària. Internet i les xarxes socials posen a disposició dels usuaris una sèrie de plataformes que ens ajuden a crear els nostres propis reptes per, així, poder desenvolupar activitats relacionades amb el running per donar suport a una causa benèfica. Plataformes com www.migranodearena.org o www.teaming.net ofereixen a l'usuari la possibilitat de crear un repte solidari personal dins de qualsevol prova esportiva en què vulgui participar i, d'aquesta manera, fer una contribució a una causa de la seva elecció. Altres pàgines web també ofereixen maneres originals de donar suport a causes solidàries, com per exemple www.wiopi.org. Aquest web ofereix a l'usuari la possibilitat de donar els quilòmetres recorreguts que registra a través de la seva app d'entrenament habitual a una ONG. I no són les úniques, perquè a la recent fira Exposports de Barcelona, celebrada en el marc de la Marató, CaixaBank va promoure amb l'associació Amics de la Gent Gran i la Fundació Arrels dues iniciatives solidàries per promoure la lluita contra la soledat de la gent gran i la solidaritat amb les persones sense sostre. Centenars de treballadors de CaixaBank i inscrits a la Marató van sumar els seus quilòmetres virtuals per a aquestes causes. Ara que ja coneixes totes les formes de ser solidari a través del running, calça't les sabatilles esportives i surt a córrer amb causa.\nHi ha una important llista de costos generats per l'activitat laboral mateixa que es poden deduir els treballadors per compte propi Es fan càrrec dels seus desplaçaments per feina, del seu propi lloc de treball i de totes les gestions relacionades amb la seva activitat. Els treballadors per compte propi han de fer front a un gran nombre de pagaments pel fet de ser autònoms. Tanmateix, tenen l'oportunitat de deduir-se'n alguns com a despeses (IRPF) o desgravar el seu IVA. Es tracta d'una manera de reduir el desemborsament que han de fer per poder treballar. Això no vol dir que un autònom es pugui deduir o desgravar qualsevol despesa que faci. Només podrà fer-ho amb aquelles relacionades amb la seva activitat. Encara que n'hi ha moltes que són comunes a la majoria dels autònoms, n'hi ha d'altres que són més específiques. Per exemple, un aparellador es podrà desgravar la compra del casc que fa servir en les seves visites a una obra, però no es podrà deduir la seva assegurança de la llar si exerceix normalment la seva activitat en un despatx extern. Per part seva, un programador informàtic que treballi des de casa seva sí que es podrà deduir aquesta assegurança, però no podrà desgravar la roba que compri. Això sí, si els dos tenen un web professional per donar a conèixer els seus serveis, se'n podran deduir algunes despeses, com l'allotjament o el domini. A continuació, farem un repàs de les despeses més habituals que solen deduir-se o desgravar-se els treballadors autònoms en l'exercici de la seva activitat. Això sí, sempre convé consultar prèviament cada cas particular per saber si les deduccions i desgravacions són aplicables a l'activitat que es desenvolupa.Avui, pràcticament tots els autònoms necessiten un ordinador per poder treballar. Per això, aquesta és una de les despeses més comunes d'entre les que es dedueixen els treballadors per compte propi. També ho són alguns dispositius perifèrics, com la impressora, el ratolí o els discos durs externs. En aquest sentit, el programari de gestió, programació o consulta que adquireixi l'autònom per fer la seva feina es considera també una despesa d'aquest tipus. El disseny del web professional, el servidor en què s'allotja i fins i tot les imatges i continguts que s'hagin hagut de comprar són despeses que també es poden deduir, així com la publicitat en línia.El telèfon mòbil que fa servir l'autònom per parlar amb clients i proveïdors, juntament amb la factura que emeti l'operadora contractada per utilitzar-lo, també entren en aquesta categoria. La factura d'internet s'ha convertit també en una de les despeses que els autònoms se solen desgravar de manera habitual.Si l'autònom necessita contractar algun professional, com un advocat o un notari, com a part de la seva activitat, la despesa serà deduïble. Els cursos de formació que faci per millorar les seves aptituds professionals es consideren també una activitat relacionada amb el negoci, per la qual cosa se'n podrà desgravar l'IVA. Un altre servei que es pot considerar despesa deduïble és el de gestoria. Fins i tot la quota d'autònoms que es paga cada mes ho és, així com les cotitzacions que es paguin pels empleats, les mútues sanitàries privades o les subscripcions i compres de publicacions professionals, com ara llibres o revistes. Els interessos de préstecs o les despeses de personal, com ara formació, dietes, despeses de viatges o pagues extraordinàries, també compten, així com les comissions que cobren per la seva utilització mitjans de pagament com Paypal. Els donatius a certes entitats també es poden deduir.Aquest és un dels punts que solen generar més polèmica. Molts treballadors autònoms consideren que, pel simple fet de ser-ho, es poden deduir per complet les despeses de gasolina i cotxe. Però això no és així, ja que depèn en gran mesura de l'activitat que desenvolupin. D'aquesta manera, el més recomanable és deduir-se únicament el 50% de les despeses de gasolina, ja que per fer-ho al 100% s'haurà de demostrar que el vehicle es fa servir exclusivament per a ús professional. En el cas del cotxe, se'n podrà desgravar l'IVA sempre que es pugui demostrar que forma part de l'activitat de l'autònom, com per exemple en el cas del transport de viatgers i mercaderies o en certes activitats comercials. La quantitat que es pot desgravar també depèn de l'activitat. Altres despeses relacionades amb el desplaçament que es poden considerar deduïbles són el pàrquing o les relacionades amb els viatges de negocis que s'hagin de fer, per exemple, per visitar clients o inversors o per acudir a congressos. En aquest cas, a més, es podran deduir les entrades per assistir-hi, així com les de fires i altres esdeveniments del sector. En el cas de les dietes, la Llei de reformes urgents del treball autònom, que va entrar en vigor el 2018, té en compte que aquests treballadors es puguin descomptar fins a 26,67 euros diaris de despesa directa en manutenció. Això sí, el pagament s'ha de fer en format electrònic o amb vals de menjar en establiments de restauració i només serà efectiu en dies feiners.Molts autònoms desenvolupen la seva activitat des de casa seva. En aquests casos, hi ha algunes despeses relacionades que es poden deduir en la part proporcional d'ús que se'n faci. Entre aquestes despeses hi ha l'assegurança de la llar, l'IBI, la part proporcional del pagament del lloguer o l'hipoteca i les despeses de comunitat. La llum, l'aigua i l'electricitat es poden desgravar, encara que només es podrà fer en part. Pel que fa a materials d'oficina com ara quaderns, carpetes, bolígrafs o clips, també es podrà desgravar la seva compra, igual que la de les targetes de visita. Les activitats que requereixin vestuari professional, com ara cascos, botes o armilles, també podran desgravar la seva adquisició. Al costat d'aquestes, hi ha moltes altres despeses que es poden deduir o desgravar. En aquest punt, convé tenir en compte que, en cas d'inspecció, caldrà convèncer Hisenda que les despeses deduïdes tenen relació directa amb l'activitat de l'autònom. Per fer-ho, caldrà acreditar-ho degudament, per la qual cosa convé no caure en la temptació de declarar despeses que no es puguin justificar. La informació i el sentit comú, com sempre, són els que han de prevaler.\nEl primer Saló de l’Automòbil de Barcelona es va celebrar el 1919 al Palau de les Belles Arts del Parc de la Ciutadella. Les imatges d’aquesta primera edició demostren que una fira d’aquesta magnitud va suposar una veritable revolució per a la ciutat. 100 anys després, el Saló segueix en plena forma. Del 9 a l’11 de maig, Barcelona es convertirà en la capital mundial de l’automoció del present i del futur de la mà d’una fira que ha sabut adaptar-se al segle xxi. En el centenari de la seva inauguració, el tradicional Saló de l’Automòbil es converteix en Automobile en una edició que incorporarà tendències com la connectivitat 5G, la conducció autònoma o l’Internet de les Coses i, entre altres novetats, mostrarà els últims models de vehicles híbrids. A l’Automobile Barcelona 2019 es donaran cita més de 44 firmes automobilístiques, un 46 % més que en les edicions anteriors. Els visitants d’aquesta nova edició del Saló podran fer-se una idea sobre la nova morfologia dels carrers a les ciutats del futur i el seu impacte en la vida quotidiana. Està previst que es presenti també el primer vehicle volador, tot i que no es podrà provar encara. Un dels principals espais de la fira serà la Connected Street, una passarel·la que permetrà a l’usuari conèixer totes aquestes noves tecnologies i descobrir de primera mà els seus avantatges i inconvenients a través d’una sèrie d’experiències disruptives.La Connected Street presentarà els sis nivells de conducció autònoma establerts per la Societat d’Enginyers de l’Automoció (SAE) a través de diferents activitats. Des del nivell 0, en què el conductor fa gairebé totes les accions, fins al nivell 5, en què el conductor i els passatgers es desentenen de la conducció, hi ha un ampli ventall de tecnologies que faciliten en més o menys grau l’experiència de l’usuari. Avui dia es poden trobar en el mercat vehicles fins al nivell 3 de conducció autònoma; funcions com l’assistent d’aparcament o el monitoratge 360° de l’entorn del vehicle s’englobarien dins aquest tipus d’aplicacions. En el nivell 5, fabricants com Ford i General Motors han desenvolupat prototips de vehicles sense, per exemple, pedals o volant. Són models que utilitzen la connectivitat 5G com a eix central del seu funcionament. Diversos fabricants van presentar novetats d’aquest tipus a la passada edició del Saló de l’Automòbil de Ginebra, com per exemple el dispositiu OneButton, ideat per Volkswagen i la firma especialitzada Aurora, que incorpora un GPS mòbil que permet trucar el vehicle a distància i fer que reculli el conductor on aquest li indiqui.El desenvolupament i la implementació de tecnologies com la connectivitat 5G estan centrats a potenciar la seguretat viària a través de dos vessants essencials: la connexió vehicle a vehicle (Car2Car) i la de vehicle a infraestructures (Car2x). Com actua aquesta tecnologia per evitar accidents? Quan un vehicle equipat amb connectivitat Car2Car detecta a la carretera algun tipus de perill, ho notifica a la resta de vehicles del seu voltant. Aquest sistema funciona mitjançant sensors que, implementats en els automòbils, són capaços de detectar canvis de trajectòria o de velocitat. La tecnologia Car2x, en canvi, estableix connexions entre vehicles i infraestructures físiques, com per exemple semàfors, que transmeten informació a temps real. D’aquesta manera, l’automòbil pot saber amb antelació, per exemple, el moment en què un semàfor canviarà a verd, i així és capaç de regular la marxa. En el passat Mobile World Congress, SEAT va presentar juntament amb Telefónica el projecte pilot Connected Car, que permet establir connexions entre els vehicles i el mobiliari urbà, fet que suposa un pas més cap a les anomenades ciutats intel·ligents.Segons l’avantprojecte de Llei de Canvi Climàtic i Transició Energètica (LCCTE), el Govern d’Espanya es planteja prohibir, a partir de l’any 2040, la matriculació o la venda de turismes i vehicles comercials lleugers amb emissions directes de diòxid de carboni (CO2). Aquesta mesura obliga els conductors a plantejar-se la possibilitat d’adquirir vehicles que funcionin amb combustibles més sostenibles, models que fins avui destaquen per la seva limitada autonomia. Fins i tot així, alguns dels nous models de vehicles elèctrics com l’Audi e-tron o Nissan Leaf, líder de vendes d’aquesta gamma, estan revertint aquesta tendència. Automobile Barcelona 2019 exposarà també les novetats en aquest àmbit.Un dels principals atractius de l’Automobile 2019 serà, sens dubte, la presentació del cotxe volador. No és la primera vegada que el Saló de l’Automòbil de Barcelona exhibeix un vehicle d’aquestes característiques: el 1925, l’enginyer murcià Ricardo de la Cierva va presentar l’autogir, una aeronau d’ala giratòria híbrid entre l’avioneta i l’helicòpter. El 2019, el cotxe volador es diu Pal-V Liberty i és d’origen holandès. El prototip que es veurà a l’Automobile és un vehicle biplaça de tres rodes, que pot passar d’aeri a terrestre mitjançant una breu transició. Per a la seva conducció és necessària, de moment, la llicència de pilot. Automobile Barcelona 2019 celebrarà amb tota mena de luxes un segle d’existència, en què Barcelona es convertirà per uns dies en la capital mundial del motor.\nEl mític circuit català acull el Gran Premi d’Espanya de Fórmula 1. Durant la seva història s’ha convertit en escenari d’intenses lluites esportives Què deu tenir la Fórmula 1 que desperta tantes passions? Adrenalina, competició, velocitat o estratègia poden ser algunes de les respostes a aquesta pregunta. L’emoció forma part de l’ADN de la Fórmula 1. No hi ha millor recepta per mantenir els espectadors enganxats al televisor. Entre els dies 10 i 12 de maig, torna al Circuit de Barcelona-Catalunya un dels espectacles esportius més impressionants. Serà llavors quan se celebrarà el Gran Premi d’Espanya 2019 de Fórmula 1. En aquest circuit de 4,655 quilòmetres, els monoplaces faran un total de 66 voltes per cobrir 307,230 quilòmetres. Els ulls de mig món seran a Montmeló, la localitat barcelonina on és el circuit. Allà, els pilots de tots els equips s’afanaran per aconseguir un bon lloc a la graella de sortida. Per les seves característiques, la competició al Circuit de Barcelona-Catalunya comença a posar-se seriosa ben bé des dels entrenaments. Especialment en aquest circuit, aconseguir la pole pot suposar tenir mig gran premi a la butxaca. L’estratègia a les parades també acostuma a resultar determinant. Això és perquè el traçat presenta poques rectes on avançar i, a més, els equips l’utilitzen per als seus entrenaments oficials. Per aquesta raó, els pilots se’l coneixen de memòria i no hi acostuma a haver errors. Així, les tàctiques adequades cobren especial rellevància sobre l’asfalt de Montmeló. El Circuit de Barcelona-Catalunya està molt lligat a la Fórmula 1. La província de Barcelona ha tingut tres circuits en què s’han celebrat grans premis de Fórmula 1: Pedralbes, Montjuïc i l’actual, denominat Circuit de Barcelona-Catalunya, a Montmeló.Encara que el traçat de l’actual Circuit de Barcelona-Catalunya no dona per a grans avançaments ni moments de tensió, el cert és que la seva inauguració el 1991 va acollir una lluita èpica entre dos gegants de la Fórmula 1: Nigel Mansell i Ayrton Senna. El primer va aconseguir avançar el segon en una lluita agònica sobre una pista estreta i amb només dues rectes. En una jornada en què la pluja va fer acte de presència i va complicar la conducció, hi va haver aquesta lluita de titans. Les rodes d’ambdós monoplaces van arribar a apropar-se a tot just centímetres en paral·lel durant 500 metres. Els esforços de Mansell van tenir recompensa: va acabar la carrera al primer calaix del podi, mentre que el pilot brasiler, líder del Mundial, va acabar en cinquena posició. De fet, Mansell també guanyaria l’any següent, i el seu equip (Williams) va mantenir l’hegemonia durant els quatre primers anys d’història d’aquest traçat. En aquest mateix Gran Premi d’Espanya de 1991, Michael Schumacher va lluitar amb ambdós pilots al principi de la carrera. Va pressionar durament Senna i va arribar a avançar Nigel Mansell. Aquest any, el Circuit de Barcelona-Catalunya retrà homenatge durant el Gran Premi d’Espanya al desaparegut Ayrton Senna, quan fa 25 anys de la seva mort i 28 d’una lluita amb el seu rival Nigel Mansell que queda per als annals d’aquest esport.Des de la inauguració del Circuit de Barcelona-Catalunya el 1991, va caldre esperar 15 anys fins a veure a un espanyol pujar a dalt de tot del podi per regar amb xampany qui se li posés al davant. Va ser Fernando Alonso, que va guanyar el Gran Premi d’Espanya el 2006, durant el seu segon Campionat del Món. Això sí, el seu primer podi en aquesta prova havia estat el 2003, quan havia quedat en segona posició darrere del campió del mundial Michael Schumacher. L’asturià va sumar un total de dues victòries i cinc podis en aquest Gran Premi. Tanmateix, Michael Schumacher ha estat qui més vegades ha guanyat en la història del Circuit de Barcelona-Catalunya. Ho va fer el 1995, 1996 i entre 2001 i 2004. A més, va aconseguir sumar sis podis més. El 1996 va ser la primera vegada que va guanyar el Gran Premi d’Espanya amb Ferrari, amb més de 45 segons d’avantatge i gràcies a un pilotatge excel·lent sota la pluja.Aquesta edició del Gran Premi d’Espanya arriba després de dos anys de domini del mateix pilot. Lewis Hamilton (Mercedes) ha guanyat les dues últimes edicions de manera consecutiva. En total, l’actual campió del món acumula tres victòries i quatre podis a Motmeló. No obstant això, no és Hamilton, el que té el rècord de volta ràpida al Circuit de Barcelona-Catalunya. L’any passat el va aconseguir Daniel Ricciardo (Red Bull), en volar sobre la pista per establir un temps d’1:18.441. En els últims dotze anys, Hamilton ha estat l’únic pilot a repetir el primer lloc a Montmeló, de manera que s’han comptabilitzat fins a deu guanyadors diferents. Una posició que sembla donar bona sort a qui l’aconsegueix, ja que, gairebé el 60% de les vegades, el campió del Gran Premi d’Espanya també acaba al capdavant de la classificació del Mundial de Fórmula 1.


Dimarts amb ruixats i tempestes localment intensos\nDe matinada un aiguat ha descarregat més de 60 l/m2 a Barcelona\n3 min. Barcelona 01/05/2018 08:26\n651x366 Llamp sobre el mar captat des de Badalona / RAMON LÓPEZ Llamp sobre el mar captat des de Badalona / RAMON LÓPEZ\nAquesta matinada s'ha gestat una potent tempesta a la costa central que ha descarregat molta aigua en poca estona a Barcelona i en diferents municipis de l'àrea metropolitana. L'aiguat ha començat poc després de les sis i ha anat acompanyat fins i tot de pedra en alguns punts de la ciutat, per exemple a l'Eixample. Fins a les nou del matí aquestes són algunes de les quantitats acumulades més destacables (en l/m2):\nBarcelona (Nova Icària), 63\nBarcelona (Raval), 58\nBarcelona (Plaça de Sants), 51\nBarcelona (Eixample), 46\nBarcelona (Sants-Montjuïc), 42\nAeroport del Prat, 24\nL'Hospitalet de Llobregat, 18\nSant Boi de Llobregat, 15\nCerdanyola del Vallès, 16\nSón dades del Meteocat, de la xarxa Meteoclimatic i de l'AEMET. Des del 19 d'octubre no plovia tant en un sol dia al centre de Barcelona, i des del 2014 fins ara només hi ha hagut tres aiguats amb acumulacions superiors a la d'aquest matí al centre de la ciutat.\nEl mapa de detecció de descàrregues elèctriques del Meteocat mostra com la tempesta ha descarregat sobretot al Barcelonès, i molt especialment al centre i a la banda Llobregat de la ciutat. A Sants l'aiguat ha arribat a caure amb una intensitat de més de 10 l/m2 per cada 5 min, és a dir, a un ritme que si s'hagués mantingut durant mitja hora hauria deixat 60 l/m2 en només mitja hora.\n540x306 Mapa de llamps detectats fins a les 8 i les 10 del matí / METEOCAT Mapa de llamps detectats fins a les 8 i les 10 del matí / METEOCAT\nCalamarsada també centre BCN @ARAmeteo @alfons_pc @btveltemps @BarcelonaMeteo @llevantada @meteocat @monicalopez_tve pic.twitter.com/tPA79AxyBo\n— Meteo BCN-eixample (@Eixamplemeteo) 1 de maig de 2018\n#Tempesta a #Barcelona 1/5/2018 - vídeo 2: https://t.co/hjCtvWQgLW vía @YouTube\n— Jordi Campos (@jordicampos) May 1, 2018\nL'aiguat de Barcelona no serà l'únic d'avui. A partir de mig matí deixarà de ploure al voltant de la ciutat però els ruixats i tempestes començaran a formar-se en molts sectors del prelitoral, punts de la Catalunya Central i també al Prepirineu. És probable que es repeteixin alguns aiguats localment forts i acompanyats de calamarsa o pedra, sobretot a les comarques centrals. A la meitat est i al Pirineu aquest migdia l'ambient encara serà una mica menys càlid que ahir. A Ponent, per contra, la temperatura ja començarà a pujar respecte dels últims dies. Màximes al voltant dels 15 ºC en molts casos, ambient fred per ser un dia de maig.\n540x306 Acumulacions de precipitació previstes per a aquest dimarts Acumulacions de precipitació previstes per a aquest dimarts\nDemà farà sol a tot arreu. A última hora el pas d'un front deixarà algunes precipitacions al vessant nord del Pirineu amb neu a partir dels 1.700 metres. Aquest dimecres l'ambient serà clarament més càlid que avui. Les màximes s'enfilaran entre 3 i 6 graus més que avui i molts termòmetres tornaran a arribar als 20 ºC al migdia.\n540x306 Diferència prevista entre la temperatura màxima d'avui i la de demà Diferència prevista entre la temperatura màxima d'avui i la de demà\nAmb el pas dels dies aquesta nova massa d'aire s'anirà instal·lant, de manera que la segona part de la setmana estarà marcada per un ambient primaveral i força càlid, sense que s'arribi als valors gairebé estiuencs de fa alguns dies.\nA partir de dijous els núvols tornaran a augmentar i el temps tornarà a ser més canviant. Tot i que no hi ha cap situació de pluges abundants a la vista, dissabte i diumenge és possible que els ruixats curts i sobtats tornin a afectar moltes comarques, especialment al Pirineu i el Prepirineu però també en menor mesura altres sectors de Catalunya. Caldrà seguir-ho.\n540x306 Probabilitat en tant per cent que dissabte descarreguin més de 5 l/m2 Probabilitat en tant per cent que dissabte descarreguin més de 5 l/m2


Terrassa serà present al 14è Congrés del PSC amb una àmplia delegació\nAlfredo Vega ha valorat els resultats electorals del 28-A\nEl Palau de Congressos de Barcelona acollirà aquest cap de setmana el 14è Congrés del PSC, en el que els socialistes es reafirmen amb el lema:«Som Justícia social, Som feminisme, Som ecologia». En aquesta ocasió, l’agrupació local de Terrassa serà representada per una àmplia delegació en la que hi serà present el lider dels socialistes a la ciutat, Alfredo Vega i altres regidors i regidores i militants del partit.\nEn total, el municipi vallesà participarà al Congrés amb 25 delegats i delegades, 12 observadors i observadores i 5 persones convidades. L’agrupació participarà en les diferents comissions de treball que s’han organitzat dins el mateix Congrés i prendrà part en tots els debats que han d’acabar configurant el programa marc del PSC per als propers quatre anys. El Congrés començarà aquesta tarda amb unes paraules d’Albert Solé per homenatjar a Jordi Solé Tura.\nTot seguit Iratxe Garcia, presidenta de l’Aliança Progressista de Socialistes i Demòcrates al Parlament Europeu, farà la conferència inaugural, i el primer secretari del PSC, Miquel Iceta, presentarà l’informe de gestió dels darrers anys per procedir a la seva votació. Dissabte destaca el debat del document marc del Congrés en les 5 comissions de treball, i a les 13h la ratificació de Miquel Iceta com a primer secretari del partit. També es realitzaran 4 sessions de debat, al matí sobre “El Futur del Socialisme”, amb Fernando Vallespín, Juan Rodríguez Teruel i Sandra León, i “Transició ecològica”, amb Bàrbara Pons, Hugo Morán, Joan Herrera i Cristina Corchero, i a la tarda sobre “Món econòmic i Digitalització”, amb Raül Blanco, Emma Fernández, Helena Guardans, i “Feminisme i socialisme”, amb Leire Pajín, Miguel Lorente i Núria Ribó. Finalment, Josep Borrell, alt representant de la UE per als Afers Exteriors i la Política de Seguretat i Vicepresident de la Comissió Europea, farà una conferència que porta per títol “L’Europa que necessitem”. Per últim, diumenge es farà la presentació i votació de les candidatures a la Comissió Executiva i altres òrgans del Partit així com el debat i votació de les resolucions congressuals.


raspberry – Coses que passen\nWarning: stripos() expects parameter 1 to be string, array given in /var/www/vicent.homelinux.net/wp-includes/formatting.php on line 3758\nNotice: Array to string conversion in /var/www/vicent.homelinux.net/wp-includes/formatting.php on line 3701\nMoure partició arrel de SD a USB en la Raspberry\nDesprés d’un temps utilitzant una raspberry amb el S.O. a la targeta SD ens podem trobar que aquest falla. Pel que he llegit ‘per ahí’ sol passar prou a sovint ja que en realitat la targeta SD no està preparada para tanta lectura/escriptura (això pareix). Però hi ha una solució per a aquest problema: Passar la partició arrel del S.O. a una unitat USB, és un canvi ben senzill però que depenent del tamany de la partició necessitarà més temps o menys (i estic parlant fins a varies hores).\nEl primer que es fa és identificar on està la nostra partició arrel, per a això es fa un df -h i localitzem la línia on indica que la partició és ‘/’:\nrootfs 15G 1.9G 13G 14% /\n/dev/mmcblk0p2 15G 1.9G 13G 14% /\ndevtmpfs 243M 0 243M 0% /dev\ntmpfs 49M 224K 49M 1% /run\ntmpfs 98M 0 98M 0% /run/shm\nEn aquest cas seria /dev/mmcblk0p2\nDesprés identifiquem la nostra unitat USB, podem fer un ls /dev/sd* abans de connectar el nostre USB, connectar el nostre USB i tornar a fer un ls /dev/sd*, veurem que hi ha algun element nou. Imaginem que al nostre cas hem identificat el /dev/sda1 (sda és la unitat i el 1 és la partició, pot ser sda, sdb, sdc,…. i la partició 1, 2, 3,…).\nsudo dd if=/dev/mmcblk0p2 of=/dev/sda1 bs=4M\nAquest comandament el que fa és fer una ‘foto’ de la partició arrel i plasmar-la a la partició que li hem indicat (borrant tot el que hi havia abans, per supost). Després es necessita revisar la nova partició en busca d’errors. Si no es fa no es podrà seguir al següent pas.\nAra tenim una copia exacta de la partició de la SD en la unitat USB, però segurament la unitat USB té més espai i el estem desaprofitant. Per a ocupar tot l’espai possible executem:\nI ací podriem dir que acaba la primera part: la migració de dades. Ara comença la segona part: la configuració del S.O. per a iniciar amb la nova partició com a partició arrel.\nPrimer muntem la nova partició\nI editem el seu fitxer fstab\nEl que anem a fer és canviar el /dev/mmcblk0p2 que haviem vist al primer pas per el /dev/sda1 que és la nova partició (en aquest cas té aquest nom, recordeu al vostre cas pot tenir un altre nom)\n# a swapfile is not a swap partition, so no using swapon|off...\n/dev/sda1 / ext4 defaults,noatime 0 1\nAra ja podem desmuntar la partició nova\nI anem a editar un fitxer de configuració del boot\nOn modifiquem el root=/dev/mmcblk0p2 per root=/dev/sda1\nAra ja si que podem reiniciar i comprovar que estem a la nova partició. Ho podem comprovar amb un df -h per a veure les particions muntades i el tamany.\nLa partició vella la podem deixar ahí sense tocar, no se sap mai si algun dia es necessitarà per a alguna emergència com voler utilitzar la raspberry sense la unitat USB. Per a aquest cas sols fariem l’últim pass, tornant a posar el root=/dev/mmcblk0p2.\nAquesta informació l’he extret i mig traduït de:\nAutor vi1004tPublicat el 19 de novembre de 2015 Categories Informàtica, RaspberryEtiquetes Linux, mmcblk0p2, moure, raspberry, sd, sda, usbDeixa un comentari a Moure partició arrel de SD a USB en la Raspberry\nAugmentar la potència dels USB’s de la Raspberry B+\nUna vegada ja instal·lat tot a la raspberry tire a connectar el meu disc USB i no té prou alimentació per a funcionar. Pel que he llegit els ports sols donen una potència de 600mA per port, és a dir que amb un cable amb doble connexió (com els que hi havia abans) si que em funcionaria. Però no és el cas perquè no tinc cable així. Aixina que he continuat navegant i he trobat diverses webs on expliquen com poder augmentar l’amperatge fins a 1200mA.\nAquesta configuració pot ser perillosa per a la placa ja que li donem massa canya i pot ser no acabe be la cosa, així que ho feu baix la vostra responsabilitat encara que si sols li connectes un disc dur i res més pels ports USB no tindràs cap problema. Ja vos diré més endavant jeje.\nTambé dir que per a que funcione be la configuració l’alimentador que tinga deu ser d’una potència d’uns 2A (2000mA).\nPer a habilitar aquesta funcionalitat cal editar el fitxer /boot/config.txt com a root i afegir la línia\nAquesta vegada no vos puc explicar qué vol dir, sols se que funciona. A la web on ho he vist també comenta que estaria be també afegir la línia\nNo ens explica per a que és però supose que serà per a llimitar el número de dispositius alimentats per USB\nFinalment cal reiniciar el dispositiu per a que faça efecte la nova configuració\nVal la pena comprar un HUB alimentat externament per a alimentar els periferics que no aguante la raspberry. Després d’uns mesos sense para “l’aparatet” comença a funcionar mal (en el meu cas, clar). El que m’ha passat és que s’ha fotut el xip que controla els USB’s i que també controla la interfície de xarxa, fallant aleatòriament. Per tant ja no la puc utilitzar per al que jo vull i me’n he tingut que comprar una altra i configurar des de 0.\nAutor vi1004tPublicat el 25 de novembre de 2014 14 de setembre de 2015 Categories Informàtica, RaspberryEtiquetes 1200, 600, alimentacio, amperis, mA, potencia, raspberry, safe_mode_gpio, usbDeixa un comentari a Augmentar la potència dels USB’s de la Raspberry B+\nInstal·lació bàsica del Raspbian a Raspberry Pi B+ (i A+)\nAl final m’he fet amb una Raspberry Pi B+, ja que per al tema de les còpies de seguretat de RSYNC que he anat comentant necessitava un pc amb USB i el servidor que tinc no em fa eixa funció. I com en la feina m’ho comentaven el tema de la Raspberry, he pensat que estaria be fer-se amb un aparell d’aquestos a veure que fa.\nL’he comprat de PC Componentes i te l’envien amb una caixeta. Realment és menut, més o menys com un disc de 2’5″ i no porta cap accesori (ni carregador, ni res de res). Així que he tirat ma de telèfons retirats per a aconseguir alimentador (utilitza el mateix tipus d’USB que els telèfons d’ara, si si ixe que és xafadet!) i també per a aconseguir una microSD per a instal·lar el sistema, encara que si després vas a connectar-li un disc dur per USB i deixar-ho sempre així no és necessari perquè pots particionar el disc dur i aprofitar un trocet per al sistema.\nHe estat mirant per la web de la Raspberry quins sistemes se li pot instal·lar, i com jo estic acostumat al Debian i totes les seves versions he vist que la que millor m’anava a mi es la de Raspbian.\nRevisant els mètodes d’instal·lació he vist que per regla general existix una imatge, que la “cremes” al disc i arreando! Clar com el hardware és sempre el mateix… en tenir una imatge creada ja no fa falta res mes. Aquestes imatges, al menys la del raspbian, ocupen uns 8Gb descompreses i ve un sistema complet amb el seu entorn gràfic i tot.\nAquest era per a mi el problema, que porta massa coses instal·lades. Jo ho vull per a utilitzar-ho com a ‘miniservidoret’ i no necessite tants programes corrent. He vist també que la gent es desinstal·la l’entorn gràfic però vulgues o no sempre es queden paquets instal·lats ocupant espai i/o memòria RAM. He revisat una mica més per la web oficial de Raspbian, allí explica com fer la instal·lació, també hi ha gent que ha fet el seu “unattended installation” i m’ha agradat un que sols fa una instal·lació bàsica i ademés instal·la un servidor SSH per a poder connectar-te. Altre punt a favor es que en compte d’ocupar 8Gb, aquesta cap en 512Mb\nAquesta instal·lació és ben senzilla: Es copia els fitxes que s’indiquen a la targeta microSD, es posa la targeta a la Raspberry i es connecta aquesta a la xarxa elèctrica i a la ethernet. També es pot connectar per HDMI a la televisió i connectar també un teclat però no és necessari, al iniciar buscarà un servidor DHCP per a que li done IP i es connectarà al servidor dels repositoris per a baixar-se el sistema.\nPer a copiar els fitxers primer es formata la targeta en FAT32, després d’ací es baixa l’arxiu, que descomprimim el contingut a la targeta. I ja està tot! Ara posar la targeta a la Raspberry, enxufar-la i esperar més o menys 30 minuts. Realment no recorde el que m’ha tardat a mi però en 30 minuts ja està, és més, en la web diu que en 15 minuts ja pots tenir accés SSH (depenent de la teva connexió a internet).\nUna vegada acabada la instal·lació es podrà accedir per SSH al ‘aparatet’, la direcció IP la podem averiguar connectant-nos al nostre servidor DHCP (casi sempre el router) i veure la nova concessió.\nEn la web ens recomana que el primer a fer després de connecar-se per SSH és deshabilitar l’usuari “pi” i canviar la contrasenya de root (per defecte “raspbian”), després configurar el locale (pel tema de configuració regional, teclat,…) i finalment el fús horari. I tot açò es fa d’aquesta manera:\npasswd root (per a canviar la contrasenya de root)\ndpkg-reconfigure locales (per a reconfigurar el locale)\nEn aquesta triarem es-ES UTF8\ndpkg-reconfigure tzdata (per a configurar el fús horari)\nPer a millorar l’administració de la memòra recomanen també instal·lar el següent paquet:\napt-get install raspi-copies-and-fills\nCustomitzar la instal·lació\nTambé podem definir paràmetres com la IP (per si no tenim servidor DHCP o per si volem assignar-la manualment des d’un principi), la contrasenya de root, fús horari, mirror del repositori…. A la web ho expliquen, simplement és crear un fitxer a l’arrel de la targeta amb el nom de installer-config.txt i després incloure el que volem modificar. A continuació mostre tots els paràmetres que es poden modificar i els seus valors per defecte\npackages= # comma separated list of extra packages\nbootsize=+50M # /boot partition size in megabytes, provide it in the form '+M' (without quotes)\nrootsize= # / partition size in megabytes, provide it in the form '+M' (without quotes), leave empty to use all free space\nI això és tot! vos deixe les URL’s d’interés\nPàgina oficial de la Raspberry Pi\nPàgina oficial de Raspbian\nPàgina oficial de la instal·lació\nAutor vi1004tPublicat el 25 de novembre de 2014 25 de novembre de 2014 Categories Informàtica, RaspberryEtiquetes a+, b+, debian, installation, raspberry, raspbian, unattendedDeixa un comentari a Instal·lació bàsica del Raspbian a Raspberry Pi B+ (i A+)\nVicent Alberola en Primeres impresions del Netgear MS2110-100PES\nlosergans en Primeres impresions del Netgear MS2110-100PES\nJC Soriano Gimenez en guifi.net\nEl ogro negre fa pudor en Actualitzant a l’última versió estable del Ubuntu


Martes 24 de Mayo de 2022 | 182084641 visitas | 204 usuarios conectados\nSegona Catalana Gr. 7-B Senior J.1 C.F. Angulària 0 - C.F. Balaguer 5 - 0 0 0 0\nSegona Catalana Gr. 7-B Senior J.3 Palau Anglesola 1 - C.F. Balaguer 2 Si 90 -1 0 0\nSegona Catalana Gr. 7-B Senior J.4 C.F. Balaguer 4 - La Seu d'Urgell F.C. 2 - 0 0 0 0\nSegona Catalana Gr. 7-B Senior J.5 U.E. Guissona 0 - C.F. Balaguer 2 - 0 0 0 0\nSegona Catalana Gr. 7-B Senior J.6 C.F. Balaguer 2 - Artesa de Segre 0 - 0 0 0 0\nSegona Catalana Gr. 7-B Senior J.10 C.E. Cervera 1 - C.F. Balaguer 1 - 0 0 0 0\nSegona Catalana Gr. 7-B Senior J.11 C.F. Balaguer 0 - C.F. Linyola 2 - 0 0 0 0\nSegona Catalana Gr. 7-B Senior J.12 C.F. Balaguer 4 - C.F. Angulària 3 Si 90 -3 0 0\nSegona Catalana Gr. 7-B Senior J.14 C.F. Balaguer 1 - Palau Anglesola 0 - 0 0 0 0\nSegona Catalana Gr. 7-B Senior J.15 La Seu d'Urgell F.C. 1 - C.F. Balaguer 4 - 0 0 0 0\nSegona Catalana Gr. 7-B Senior J.16 C.F. Balaguer 1 - U.E. Guissona 0 Si 90 0 0 0\nSegona Catalana Gr. 7-B Senior J.17 Artesa de Segre 1 - C.F. Balaguer 1 - 0 0 0 0\nSegona Catalana Gr. 7-B Senior J.21 C.F. Balaguer 2 - C.E. Cervera 2 - 0 0 0 0\nSegona Catalana Gr. 7-B Senior J.22 C.F. Linyola 1 - C.F. Balaguer 5 - 0 0 0 0\nSegona Catalana Gr. 7-ASC Senior J.1 C.F. Balaguer 3 - La Seu d'Urgell F.C. 0 - 0 0 0 0\nSegona Catalana Gr. 7-ASC Senior J.2 Artesa de Segre 0 - C.F. Balaguer 1 - 0 0 0 0\nSegona Catalana Gr. 7-ASC Senior J.3 C.F. Torrefarrera 1 - C.F. Balaguer 4 - 0 0 0 0\nSegona Catalana Gr. 7-ASC Senior J.4 C.F. Balaguer 3 - Atlétic Alpicat 0 - 0 0 0 0\nSegona Catalana Gr. 7-ASC Senior J.5 Artesa Lleida 0 - C.F. Balaguer 1 - 0 0 0 0\nSegona Catalana Gr. 7-ASC Senior J.6 La Seu d'Urgell F.C. 1 - C.F. Balaguer 2 - 0 0 0 0\nSegona Catalana Gr. 7-ASC Senior J.7 C.F. Balaguer 2 - Artesa de Segre 1 - 0 0 0 0\nSegona Catalana Gr. 7-ASC Senior J.8 C.F. Balaguer 4 - C.F. Torrefarrera 0 - 0 0 0 0\n1. División Honor Andaluza Gr.2\t 907\n9. Primera RFEF Grupo 1\t 167\n10. Tercera RFEF Grupo 5\t 167\n720. Segona Catalana Grupo 7-B 6\nTiempo de carga: 2,2962911128998 segundos


Castle Oaks House Hotel Limerick Irlanda - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 43 allotjaments a Limerick.\nCastle Oaks House HotelCastleconnell, Altres, Limerick, Irlanda, . - Veure al mapaExcel·lent8,3Basada en135comentarisCastle Oaks House HotelVeure més fotos"It's a jem, very well kept, clean, good location , good..."SylvanaMaltaVestíbulVeure més fotosVeure totes les 28 fotosMolt bona ubicació 8,4Veure al mapa8,4Ubicació\nComparar amb allotjaments semblantsSelecció actualCastle Oaks House HotelRadisson Blu Hotel and Spa LimerickValoració dels clientsExcel·lent 8,3 (135 comentaris)Excepcional 9,1 (4 comentaris)BarriAltresAfores de LimerickWi-Fi Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòsSeleccionar datesMés informació\nSobre l'allotjamentDescripcióConvenientment situat a Limerick, Castle Oaks House Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Club de Camp i de Golf Limerick County, Hospital de St Joan, Catedral de St Maria són només algunes de les atraccions disponibles per als visitants. Aprofiti's de la riquesa de serveis i avantatges d'aquest hotel de Limerick. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, instal.lacions per a minusvàl.lids, magatzem d'equipatge, aparcament de cotxes, servei d'habitacions. Totes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com bany, centre esportiu, sauna, piscina coberta, pesca. Descobreixi una encantadora mescla de servei profesional i ampla gama de característiques a Castle Oaks House Hotel.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Més benzina en el cas Dembélé | Oriol Tortajada | BARCELONA | Barça | L'Esportiu de Catalunya\nMés benzina en el cas Dembélé Més benzina en el cas Dembélé Més benzina en el cas Dembélé Més benzina en el cas Dembélé + Més benzina en el cas Dembélé E-mail\nNou capítol. El francès estava citat a la ciutat esportiva, on Xavi va donar la llista per a Vitòria, però no hi va anar per una aparent “indisposició gàstrica”\nOusmane Dembélé EFE.\nMés benzina en el cas Dembélé Més benzina en el cas Dembélé Més benzina en el cas Dembélé Més benzina en el cas Dembélé Més benzina en el cas Dembélé E-mail\nLa situació entre el Barça i Ousmane Dembélé s’embolica cada vegada més. Nou capítol. Més llenya al foc. Tensió i més tensió. El jugador francès, que ja va quedar exclòs de la llista per al partit de copa contra l’Athletic de dijous a San Mamés, va tornar a ser el gran nom propi en les hores prèvies a l’Alavés-Barça d’ahir a Mendizorrotza. De nou, protagonisme per a Ousmane sense ser-hi. El motiu: la seva incompareixença a la ciutat esportiva. El futbolista estava citat al matí amb la resta de la plantilla a les instal·lacions blaugrana, on Xavi Hernández va donar a conèixer la llista de convocats per al partit de Vitòria, però Dembélé no s’hi va presentar.\nOusmane va justificar la seva absència al·legant que no es trobava bé de salut i hores més tard el club emetia un comunicat mèdic en què informava d’una “indisposició gàstrica”. En el mateix comunicat, el club hi afegia un matís important: “No s’ha presentat, tal com estava citat, per indisposició gàstrica.” El matís no és menor tenint en compte que els comunicats del club acostumen a ser més aviat concisos. El Barça va voler deixar clar entre línies que el deure del jugador era presentar-se a la ciutat esportiva Joan Gamper.\nL’absència de Dembélé, justificada o no, no va agradar a Xavi, i menys encara a Laporta, present ahir a Madrid per veure en directe la final de la supercopa femenina. El conveni col·lectiu signat per LaLiga i l’AFE preveu que un club pugui sancionar un futbolista en aquest tipus de situacions si considera que ha incomplert el codi intern. Situació tensa quan falta tot just una setmana per al tancament del mercat d’hivern.\nL'Esportiu. Nacional 24-01-2022, Pàgina 3


Córrer la Seca i la Meca i la Vall d'Andorra - Cultur Plaza\nVALÈNCIA. És inquietant, molt atractiu, recórrer paisatges muntats al cotxe. Aquells llocs mig intuïts, desconeguts, identificats de lluny. Fer via. Fites quilomètriques a la vora, indicant la distància recorreguda des de la sortida. Accelerar la rutina, intercanviar sensacions rodant pel paviment. Té tant de cinematogràfic... Probablement som una generació fascinada per les roads movies, captivats pel mot i per fer quilòmetres. Fans dels bars de carretera, de benzineres enmig d’una “no man's land”. Sense trinxeres ni disputes. Perduts enmig del no-res. Ampla és Castella, diuen. Em ve al cap un munt de viatges embassats de rock and roll i melodies diverses, som eclèctics, damunt d’un Lancia. D’un Autobianchi Y-10, valent, creuant la península i també fronteres cap al nord. Cassettes a punt i sortides de matinada. Des d’un mar, en direcció a l’interior, literal, per atracar a un oceà, l’Atlàntic. “Menos mal que nos queda Portugal”, quina raó tenia Siniestro Total. I cap enllà enfilàvem amb la macchina italiana. Rebusque, agafe una cassette TDK D60, de l’època, a l’atzar, i ací unes quantes cançons dels “hit frens” que sonaven al carro. Quilòmetres que es calculaven amb cintes Maxell, dos de C80, tres de C120... i minuts de sons. Moltes repetides cinc vegades seguides, per no rebobinar ni fer play. No teníem la comoditat al volant. Twistin’ In The Old Tonigth, Sam Cooke. Sylvie Vartan, L'amour c'est comme une cigarette. Franki Valli & The Four Seasons, Big Girt Don’t Cry. Just One Look, Doris Troy. Love is Strange, Mickey & Silvia. Gabinete Caligari, Cuatro Rosas. Stubborn Kind of Fellow, Marvin Gaye. Baby It's You, Johnny Thunders & Patti Palladin. Le Sud, Nino Ferrer. If You Wanna Be Happy, Jimmy Soul. Surrender, Suicide, Alan Vega... Tot un repertori de moments. Chris Isaak, Silverstone. Prefab Sprout, Steve McQueen. Roy Orbison, In Dreams. Jonathan Richman & The Modern Lovers, Rockin' And Romance...i més, molt més. Música i gèneres convivint en l’habitacle rodant. Per què no? Seleccions escollides amb molts additaments. Quina eufòria aquells finalíssims 80.\nCarreteres secundàries, vies per desplaçar-nos, per anar més lluny. Conduint, transitant per un asfalt aclaparat de quimeres. Parant per proveir-nos. Veure i beure als tuguris de mala mort. Aconseguir la cassette més extravagant d’aquells expositors giratoris que oferien tot un ventall de propostes. Singulars caràtules. Inefables proposicions, Los Chichos, Nino Bravo, Las Grecas, Camilo Sexto, Camarón, María Jiménez, Pepe da Rosa, El Fari... Risotades i cridòria. Alegria sense límit. Viatges amb molt d’ull, farcits d’objectius, per vestir aquella primera càmera Mamiya. Vídeos inicials amb la novíssima Sony. El verí de la imatge a la maleta, per deixar enregistrat el periple. Hem recorregut de la mà dels mapes de carretera ( no teníem mòbils) els indrets que ara són posicionats a la memòria. Com ens ha agradat perdre’ns per la península i per tot arreu. Córrer la Seca i la Meca i la Vall d'Andorra, amb aquesta predisposició a caure als districtes perifèrics, als més perillosos, al cul del món.\nTrajectes alimentats als bars de la ruta. Sense ni un frame igual al de les pel·lícules americanes. D’això res. Ací les propostes culinàries al taulell, si el viatge era passant pel mig, per l’interior profund, s’omplia amb oferiments mai no vistos a la costa. Molts furgadents i molt de budell de xai enroscat a un sarment. Mai no he tastat els zarajos, sí, amb zeta i jota, així es diuen, ni unes albergínies envinagrades, en cap aturada. A tots els bars que paràvem, hi eren protagonistes. Molts noms allunyats del lèxic habitual. Ajo mataero, duelos y quebrantos, sesos a la porreta... Rialles. Noms com quixotescos s’han quedat gravats al magatzem del record, només allí. Res a veure amb l’itinerari de la costa. Ni saladura, ni fregitel·la marinera. Cada travessia té la flaire imposada, de bressol.\nCotxes, rutes, recorreguts, associats al plaer d’aturar-te i seguir endavant, amb decorats naturals, amb els referents cinematogràfics seleccionats per la nostra memòria visual, sentimental. La carretera com a protagonista absoluta, com a senyal de pas. Com fugida accelerada del que no volem. Peatge estimulat per l’eufòria, pel canvi de marxa encara no automàtic. La velocitat de la mà de Vincenzo Lancia, recorrent camins empolsegats d’alegria.\nLa Commedia all'italiana també ha circulat moltes vegades damunt de la marca italiana. Ves per on! Brava, grandíssima cinematografia la de Dino Rissi. Il Sorpasso amb Jean-Louis Trintignant i Vittorio Gassman avançant els anys 60 a bord d'un magnífic descapotable, l’Aurelia B24. Pasta fresca surant a ritme de twist. "Guarda come dondolo" en la veu d’Edoardo Vianello. Carreteres amb ganes d'abandonar les seqüeles de la Segona Guerra Mundial. Un altre Lancia, l’Aurelia B10, ha estat també vehicle d’una altra fantàstica pel.lícula italiana. Recorde l’extraordinària fotografia de Gianni di Venanzo en I Soliti Ignoti, ací Rufufú, de Mario Monicelli. Vittorio, un altre cop, Totó, la Cardinale, el magnífic Marcello Mastroianni. Uns pispes, de pa sucat amb oli, ens acompanyaven entre localitzacions brutals. Exterior dia/nit. Arquitectura com a fons i paisatge.\nNostàlgia i màquines. Sons i diàlegs a la nostra particular road movie des de València. Intensitat sonant a tot volum. La llibertat en quatre rodes, marcant asfalt. Una dolce vita, al nostre Ferragosto particular, a la carretera. Un estiu, creuant la península. No buscàvem paquets de cigarretes, ni cabines de telèfon com a l’Escapada. Vist amb la distància, metàfores amb revoltes, canvis de rasants, pendents, pujades forçades, davallades. Pilotant el neguit i l’ànsia alhora. Viatges d’experiència, de camí al món adult. Carreteres d’independència dissenyades amb trànsit. La pel·lícula de fugida i tornada.\nLa Road Movie del 2018 ja té poc a veure amb aquelles caloroses rutes dels estius dels 80 i principis dels 90. Aquella Commedia alla valenciana queda reflectida com un trànsit del temps que s’esmuny per la via ràpida, un peatge obligat a l’asfalt domèstic. La destinació estimada i avorrida. Narrativa d’autopistes i autovies d’anys amb finals impensables, el by-pass de València. S’ensuma la pólvora al decorat. Contradiccions al volant, carreteres amb trams d’exaltació i melangia, de coneixements pseudoneorrealistes. Personatges que ens alimenten la retina i ens encoratgen a sobreviure amb sarcasme i ironia, que fan suar amb humitat la nostra ruta. Viatge amb retorn, al mar. Una llicència amb velocitat poètica, entre el record i el futur que engega la directa. Nosaltres, com a protagonistes, desafiant les revoltes. Guarda come dondolo! Que sone el twist! Com hi ha món!


ÈXIT DE PARTICIPACIÓ I CONTINGUTS AL XIIIè CONGRÉS DE L’AIFiCC CELEBRAT A LLEIDA :: AIFiCC\nÈXIT DE PARTICIPACIÓ I CONTINGUTS AL XIIIè CONGRÉS DE L’AIFiCC CELEBRAT A LLEIDA\nMés de 300 infermers i infermeres de família i comunitària es van reunir a la Llotja de Lleida els passats 1 i 2 de juny en el seu congrés bianual, i que va servir per debatre sobre la pràctica assistencial, oferint eines per millorar coneixements i habilitats a les infermeres que treballen a l’Atenció Primària.\nEl congrés es va iniciar amb 7 tallers pràctics, el matí del dimecres 1 de juny, sobre temes com: la malnutrició i disfàgia, la gestió de la demanda en pediatria, l’exploració oftalmològica pediàtrica, el peu diabètic, com ajudar a deixar de fumar, la rehabilitació pulmonar o l’atenció a persones amb necessitats complexes.\nLa inauguració va ser a primera hora de la tarda del mateix dimecres, amb la presència de Xavier Rodamilans, regidor de polítiques per als drets de les persones a l’Ajuntament de Lleida, Guadalupe Figueiras, responsable de la direcció estratègica d’infermeria del Departament de Salut, Alba Brugués presidenta de l’AIFiCC i Gemma Amat, presidenta del XIII Congrés de l’AIFiCC. Tots ells van desitjar als congressistes una bona estada, interessant i profitosa. La conferència inaugural va ser una explosió d’optimisme de la mà de Victor Kuppers que va animar a viure amb entusiasme, va recordar que si el desànim es fa perenne, tenim un problema. I va remarcar que la nostra actitud davant la vida és la que ens marca ser o no ser persones fantàstiques.\nLa primera taula de debat anomenada Exercici físic, com el prescrivim? va tractar temes com la prescripció d’exercici en la diabesitat, la importància de l’exercici físic en el tractament del dolor, o com a bé cardio-vascular.\nCom no podria ser d’altra manera i després d’aquesta primera taula, i un cop es va fer la primera defensa de comunicacions orals, va arribar la classe de zumba perquè tots els congressistes fessin exemple del que prescriuen.\nEl sopar del congrés va ser el darrer acte d’un primer dia intents.\nDijous 2 de juny, de bon matí va dur-se a terme la segona taula de defensa de comunicacions orals. Tot seguit va iniciar-se la segona taula de debat anomenada Adaptant-nos als canvis la qual va tractar temes com les APP en l’entorn sanitari, el repte comunitari de les desigualtats socials i els nous protocols en risc cardiovascular.\nLa pausa cafè va donar pas a la tercera taula de debat sobre La fragilitat de les persones amb dèficit cognitiu que va permetre fer un repàs a qüestions com quines eines es poden donar als cuidadors de les persones amb demència, les actuacions de les infermeres a les persones amb Parkinson o l’abordatge de les les persones amb malalties neurodegeneratives.\nLa presentació de la Guia de l’AIFiCC sobre nutrició en persones grans, que va generar també una gran expectació i interès, va donar pas al break del migdia per al dinar de treball.\nAmb una mica de retard, a primera hora de la tarda, va iniciar-se la darrera taula del congrés sobre Parlem de l’educació als altres crònics on es van actualitzar coneixements sobre l’aportació infermera a les persones amb un procés oncològic, la dieta en la malaltia renal crònica i el maneig de l’alimentació en les persones amb osteoporosi.\nLa conferència de cloenda va anar a càrrec del periodista Carles Capdevila, director fundador del diari ARA, i que ha dirigit i presentat programes a Catalunya Ràdio i TV3. Ell va oferir una visió desdramatitzada del seu moment personal, destacant la feina que fan les infermeres, de qui es va declarar un fan.\nEl tancament del congrés va ser per l’entrega dels premis a la millor comunicació i pòster. El premi a la primera millor comunicació, dotat amb 400 euros, va ser pel projecte “Reproductibilitat de l’assignació del braç control en un mateix pacient hipertens”, dels autors: Marta Tafalla Eustaquio, Vanesa Robledo Pastor, Isabel Bobé Molina, M. Dolors Vila Ares, Ernest Vinyoles Bargalló i Sandra Beltran Castro, del CAP La Mina (Sant Adrià del Besos). La segona millor comunicació, amb un premi de 300 euros, va ser per “Tenim en compte les tècniques per minimitzar el dolor durant la vacunació infantil?” dels autors: Ester Díaz Barnet, Susanna Serra Butjosa, Lorena López borrego i Mercè Murtra Garrell, del CAP Vallès (Granollers). El millor pòster, dotat amb 200 euros va ser per “El Tobb més valorat” dels autors: Esther Granado Font, M. Luisa Barrera Uriarte, Cristina Rey Reñones, Gemma Flores Mateo, Josep Maria Basora Gallisà i Eudald Navarro Ortonobes, del CAP Cap Horts de Miró, CAP Torreforta i CAP Sant Pere de Reus.\nEl punt i final al congrés el va donar l’assemblea de socis de l’AIFiCC.


Cas Nadia: Condemnen a 5 i 3,5 anys de presó els pares per estafar més de 400.000 euros - Regió7 :: El Diari de la Catalunya Central\nCas Nadia: Condemnen a 5 i 3,5 anys de presó els pares per estafar més de 400.000 euros\nEl tribunal no es creu la versió dels progenitors i assegura que la menor no tenia cap risc imminent per a la seva vida\nacn 07.11.2018 | 11:06\nEls pares durant el judici.\nEl fiscal va titllar Blanco d'«entabanador» durant el judici\nUn grup de teatre de la Seu d'Urgell reclama els 6.000 euros lliurats als pares de la Nadia\nEl tractament genètic que la Nadia hauria rebut a Houston no existeix, segons els metges\nL'Audiència de Lleida ha condemnat per estafa continuada agreujada els pares que van utilitzar la malaltia de la seva filla menor d'edat, Nadia, com a engany per aconseguir diners de tercers en concepte de donacions.\nLa sentència estableix per al pare, Fernando Blanco, una pena de cinc anys de presó i multa de 3.000 euros, i per a la mare, Margarita Garau, una pena de tres anys i mig de presó i multa de 2.400 euros. Considera acreditat que ambdós es van enriquir en 402.232,65 euros. A més, hauran de pagar les costes del procediment, incloses les de l'acusació particular. La resolució del tribunal els condemna també a fer front a una indemnització per a cadascuna de les persones perjudicades pel seu engany com a responsables civils.\nResulta provat, segons recull la sentència judicial, que els ara condemnats, són pares d'una de menor que pateix tricotiodistrofia, malaltia genètica de les catalogades com 'rares' que provoca alteracions cutànies, oftalmològiques i trastorn del desenvolupament i del llenguatge en un context d'intel·ligència límit, encara que sense risc vital imminent per a la malalta. Afirma la sentència que, aprofitant la malaltia de la menor, els condemnats "van ordir un pla per obtenir un lucre patrimonial il·lícit, constituint l'Associació Nadia Nerea per a la tricotiodistrofia i malalties rares de les Balears, figurant als seus estatuts com a president de la mateixa l'acusat Fernando Blanco i com a tresorera l'acusada Margarita Garau".\nAfegeix el relat de fets provats que durant els anys 2010 a 2016, "els acusats van acudir en diverses ocasions a diferents programes de televisió i van concedir entrevistes a diversos mitjans escrits de comunicació, sent moltes les vegades en què apareixien en companyia de la menor interactuant-hi". I que "a través dels mitjans no només oferien explicacions de la malaltia de Nadia, sinó que també manifestaven que necessitaven diners per a la investigació i sufragar els elevats costos de falsos tractaments i intervencions quirúrgiques a l'estranger que necessitava la petita, arribant en ocasions a afirmar, també falsament, que això era necessari per superar el risc imminent de mort en què es trobava la menor, sent facilitat a través dels mitjans el número de compte corrent en què fer donacions a tal finalitat".\nLa Secció Primera de l'Audiència ha entès que "la mateixa dinàmica comissiva, amb aprofitament de la malaltia de la seva filla, van utilitzar els acusats per enriquir-se il·lícitament quan van arribar a la localitat de Figols i Alinyà (Alt Urgell) procedents de les Balears, a començaments de l'any 2013. A l'inici del curs escolar 2013-2014 l'acusat es va reunir amb els pares de l'escola en la qual havien inscrit la seva filla i els va explicar la malaltia que afligia la menor i els problemes, tractaments, intervencions i costos que li generava, repartint-los fullets de l'Associació en els que constava un número de compte corrent. Després d'aquesta inicial reunió, els acusats van anar més enllà per captar l'empatia i sensibilització del col·lectiu al seu favor i incrementar les donacions, arribant a afirmar falsament que Fernando Blanco es trobava afligit per un càncer de pàncrees i també que la menor corria un risc imminent de morir, necessitant per això una operació urgent a Houston d'elevat cost dinerari, la qual cosa tampoc era certa".\nEn la sentència judicial es considera acreditat que "les esmentades maniobres van aconseguir efectivament el seu objectiu, sensibilitzant de tal manera a pares i veïns de la comarca i localitats pròximes que van donar lloc a l'inici d'una sèrie de campanyes de recaptació de fons per a la menor, tals com tómboles, subhastes d'objectes cedits per famosos, venda de participacions de loteria i recaptació de diners mitjançant guardioles repartides per diferents llocs, sent ingressades les respectives recaptacions en el compte bancari de l'Associació facilitada pels acusats, i en algunes ocasions entregades en metàl·lic als mateixos".\nLa versió dels acusats, afirma la sentència, "encara legítima i lògicament exculpatòria, no ha aconseguit tanmateix convèncer a la Sala, sent la mateixa clarament desmuntada a través del resultat de l'abundant i contundent prova de càrrec practicada en el plenari, davant l'escassa i no concloent prova de descàrrec presentada per les defenses".\nI, a més, "el tribunal no va percebre cap aportació especialment rellevant per donar llum sobre els fets, evidenciant-se a través de la prova practicada i de la mecànica comissiva que Margarita actuava de comú acord amb el seu espòs, coneixent la il·licitud de l'activitat que estaven duent a terme i participant voluntàriament en la mateixa".\nAquesta sentència no és ferma, i admet recurs davant de la Sala Civil i Penal del Tribunal Superior de Justícia de Catalunya en un termini de deu dies des de la seva notificació.\nFòrum de la Catalunya Central reconeix la feina dels sanitaris\nBrussel·les haurà d´aprovar els plans per accedir als fons de recuperació


El pop electrònic d'Amatria, a la sala Sidecar | Barcelona Cultura\nEl pop electrònic d'Amatria, a la sala Sidecar\n4-2-2016 Amatria, el projecte musical del productor de Ciudad Real Joni Antequera, porta la seva barreja de pop i electrònica a la sala Sidecar, on dissabte, 6 de febrer, podreu escoltar en directe el disc Amatria, editat el 2015.\nSegur que ja l'heu escoltat o que, com a mínim, heu vist el videoclip d'El Golpe, un dels temes més destacats d'aquest treball que ha estat tota una sensació. Bona part de la culpa la té el director del vídeo, que segur que podreu veure projectat durant la presentació al Sidecar.\nÉs Jesús Plaza, que va tenir la idea de filmar el videoclip d'El Golpe en una localitat peruana on es desenvolupa un projecte de suport als joves de la zona mitjançant l'esport en general i, en concret, el surf i el muaythai (una forma de lluita pròpia de Tailàndia). Aquest va ser l'escenari de la història de superació, lluita i esport que explica el vídeo i que està protagonitzada pel jove Alexander Chávez.\nAquest i d'altres temes del disc sonaran en viu i en directe en un concert que forma part d'una gira que va començar a Ciutat Real a finals de gener i que el portarà a Barcelona, però també a Madrid i Bilbao, entre moltes ciutats més.\nAcompanyat en directe pels músics Pablo García (a la bateria) i Marcos Carnero (baix i guitarra elèctrica) podreu escoltar els temes del disc, enregistrat amb Subterfuge, però també cançons de treballs anteriors interpretades, això sí, d'una manera diferent.\nDia: Dissabte, 6 de febrer, a les 22.30 h\nPreu: 14 € (anticipada)


la FEMART 2007 eL tEmPs - Ca la Dona, un espai de dones i per a dones\nAquest any la Mostra d’Art de Ca la Dona, la FEM ART 2007, ha tingut molt bona acollida. S’hi han presentat més de 110 projectes de pintura, escultura, dansa, instal·lacions, filmets, teatre, intervencions públiques….i de totes aquestes obres se n’han seleccionat una cinquantena. Les artistes provenen, com ja és tradició de la Mostra, de totes les parts del globus terraqüi. S’han presentat dones d’Itàlia, d’Alemanya, d’Estats Units, d’Argentina i evidentment dones dels Països Catalans.\nI seguint la tendència dels últims anys, la Mostra va creixent, en espai, en qualitat i en implantació a la ciutat. Dels nou espais expositius de que disposàvem l’any passat, hem passat als 12. S’hi han afegit la Casa Elizalde, l’Ateneu Barcelonès i el Centre de producció artística Hangar.\nLes activitats que realitzarem, a part de les exposicions, són molt diverses. Hi haurà activitats per als nens i les nenes, berenars artístics, conferències, debats i altres coses que estan per confirmar però que faran de la FEM ART un punt de referència per a les persones interessades en el feminisme, l’art i la cultura.\nRecordeu que les dates de la Mostra són del 26 d’abril al 12 de maig.\nJa ha sortit el nou número de la revista Ca la DonaFULL D’ACTIVITATS NÚM.2 - FEBRER 2007


Voluntariat administratiu. arxivar i escanejar documents - hacesfalta.org\nVoluntariat administratiu. arxivar i escanejar documents\nDescripción Necessitem un voluntari/voluntària que tingui ganes de col·laborar organitzant papers de l'entitat, que després agilitzen l'organització d'esdeveniments i activitat a la Fundació, en benefici dels usuaris.\nDedicació: 2 hores a la setmana o quinzenalment, segons disponibilitat del voluntari/voluntària.\nPerfil · Ser major de 18 anys, sense importar sexe, estat civil, raça , condició social o econòmica, etc. És important el seu impacte sobre les persones.\n· Posseir esperit de solidaritat i de lliurament generós del millor d'un mateix, respectar i defensar activament la dignitat dels beneficiaris.\n· Adaptació al treball en equip, criteris de flexibilitat, saber donar un tracte amable i discreció en la confidencialitat.\n· Tenir iniciativa pròpia i saber treballar amb autonomia, alhora que en equip.\n· Predisposició a deixar portes obertes a la iniciativa i la creativitat per tal d'agilitzar el procés administratiu.\nAficiones/Pasiones Blogs, Escritura, Lectura, Nuevas tecnologías e Internet, Otras\nCompetencias que adquirirá el voluntario Iniciativa y autonomía, Flexibilidad, Organización y planificación, Fiabilidad técnica y personal, Trabajo en equipo


La pujada de l 'atur allunya l 'objectiu d 'aconseguir un treball per a tothom. El sot actual porta a la memòria la caiguda en l 'ocupació durant la recessió de 1993. El principal repte està en el tan reiterat canvi de model productiu.\nTags: EntornRelacions Laborals2008crisisatureconomiaEspanyamercat laboral


LED no només demostra han de ser integrats en la nostra vida entorn - notícies - Shenzhen Newman Tecnologia Co. Ltd\nLED no només demostra han de ser integrats en el nostre entorn de vida\nEl 2008, l'Estadi Nacional (birdand #39; niu s), en la multitud de més de 90.000 espectadors i milions de telespectadors presenciat pel col·lectiu, es va celebrar la cerimònia d'inauguració de Beijing Olympics. Albergar la inmensa fotografia de Chinaand #39; s de 5.000 anys d'història de la civilització començat lentament davant el públic, com moltes persones itand #39; grandesa s, atmosfèric i ferit amb la bonica, sorprenent. Darrere d'això és la gran quantitat de devoció tranquil de pantalla LED (après aquesta foto està formada per milions de llums LED cosides en). Objectivament parlant, només LED pantalla d'exhibició per dur a terme aquesta important tasca.\nNo només és una eina per visualitzar informació\nDes del primer single bicolor LED pantalla d'exhibició a tot color, de línia SMD exterior a interior i després a la SMD, COB interior i exterior. Després d'anys de desenvolupament, ara LED exhibició de productes han estat enriquit i portat exhibicions s'utilitzen a llocs més. Pantalla LED com a eina d'informació, el valor s'ha reflectit completament, però aquest segell és fixa.\nEn el desenvolupament de l'època, avenços tecnològics, LED exhibició placesi #39; s pensar estan constantment ajustar-se i canviant. Per a l'exhibició de LED, pantalla LED, un d'ells és com a més valor potencial miner, trencant el valor publicat les etiquetes existents, portat exhibició d'un aspecte nou en la vista pública.\nD'anar en dues etapes: en primer lloc, com fer canvis innovadors en dissenys, pantalla LED més integració en l'ambient circumdant, aquest pas és un prerequisit, es basa, segon, des del nucli de buscar un gran avanç. Sabem que els avantatges de pantalla LED és molt evident, com alta brillantor, estalvi energètic, llarga vida, visitat angle, així que el seu potencial és molt gran, que la clau és com utilitzar la creativitat per aprofitar el seu potencial.\nCom barreja en l'entorn\nEn l'aire lliure Portats Exhibició xoquen amb l'entorn de qüestions estan convertint cada vegada més prominent, sorgiran com la pantalla LED encén quan un cert nivell de contaminació lumínica i no funciona com un cityand #39; s cicatrius. Amb aquesta finalitat, s'enfronta l'exhibició de LED exterior actual cada vegada més estrictes normes. Però com activitat urbana, representen un portador de l'esperit de la ciutat de portat exhibicions modern, seu paper hauria no passar per alt.\nCom hauria ens pesen les contradiccions i els conflictes entre els dos? Com trencar aquesta vergonya? La única solució és la millor integració del medi ambient exhibició de LED, eliminar completament tan discòrdia, un resultat òptim és fer l'exhibició de LED va esdevenir un de la cityand #39; paisatge únic s, deixar-los per maximitzar el valor de la mateixa. En el camp de l'aire lliure Portats Exhibició, indústria actual, moltes empreses fer perfecte pantalla creatiu d'acoblament amb les edificacions veïnes, fa l'exhibició de LED a convertit en el nou clàssic de la ciutat, targetes de visita de nous. Zhou ming, per exemple andquot; Asiaand #39; s primer displayandquot de LED exterior; projectes, com Li Xiang-Hui andquot; Xinjiang miler quadrats metres LED pantalla, chuangzhi edifici programari Parkandquot; projecte.\nL'interior, també davant de la problemàtica. Com fer LED exhibició més integració en el medi ambient? De fet hem de fer dissenys més creatius. En aquest context, pintura de pantalla és un exemple que es pot aplicar. Quan ens movem a distància, de vegades fins i tot veient oli pintat pantalla a curta distància, sense considerar acuradament, ens mai hauria pensat que era un tros de pantalla LED, però completament com una pintura de mirar. En els nostres ulls, que no només és apte, però ens pot portar una mena de bellesa inesperada.\nEl repte és: com dissenyar una més harmoniosa amb les fronteres de l'entorn; com més d'optimitzar la qualitat de pantalla LED; com a disseny de forma de LED pantalla d'exhibició i buscar per fer-ho es barregen amb el medi ambient circumdant o construcció en el seu conjunt. Aquesta és la pregunta que hem de pensar.\nDes de l'avanç del nucli\nAra hi ha indústria d'exhibició de LED són moltes empreses amb arrels en les creatives exhibicions i començar la seva carrera en pantalles de pintura d'empreses en el desenvolupament i producció, que és per repensar el valor de pantalla LED. Prendre imatges belles del Jocs Olímpics de Beijing, al principi Iand #39; m por ningú pensarà que és una pantalla LED gegant, però per ser totalment immers en la creació de l'ambient artístic, ric i pesat. Thatand #39; s LED mostrar el valor d'un altre.\nFutur, amb el desenvolupament de portat exhibició panell, amb personalització de demanda de consum públic, personalització i artística, aquests segments de producte - com lona pantalla, pantalla creativa floriran davant de tothom.\nLa indústria d'exhibició de LED ha entrat en un període de coll d'ampolla en el desenvolupament de, estem davant d'un excés de capacitat i preu competència, la enorme pressió de benefici diluïda. Fluir, més en temps difícils, quan hem de tenir un bon pla per al futur. Si ens porta exhibicions pot ajustar i canviar la manera que com pensem, de valor de pensament sobre com realitzar el valor de la pantalla d'exhibició de LED més gran, que el producte gruixuda envia fines per terreny creatiu. Perspectiva de la indústria d'exhibició de LED xinesa és molt lluminós, podem desitjar d'una brillant demà.\nDe LCD i d'OLED, mirar de creixement de la indústria d'equips i oportunitats


Catalans als orígens del cinema brasiler (1911-1913) | Itacat | Agència de Comunicació Intercultural\nCatalans als orígens del cinema brasiler (1911-1913)\nby redacció 7:10 0 comentaris Notícies\nEl moment de màxima producció i exportació de cautxú al Brasil coincideix amb el naixement del cinema.\nUn empresari català del sector cautxú, Joaquim Llopis, va pensar que, a la ciutat on treballava, a Belém do Parà, una aglomeració d'uns 200.000 habitants, a l'Amazònia, el cinema hi podia jugar un paper (i esdevenir un negoci). A Barcelona, on el cinema experimentava un fort desenvolupament, va contractar, per a anar a treballar al Brasil, un dels pioners del cinema català, Ramon de Baños, que reunia (com el seu germà Ricard) la doble faceta de tècnic i director.\nA Belém, procedents de Lisboa, Baños i Llopis van posar en marxa una gran sala d'exhibició, dues productores (Pará Films i Raymond de Baños), un dels primers noticiaris cinematogràfics d'Amèrica (Pará Journal), els primers films o filmets publicitaris i, sobretot, una sèrie de curts documentals de gran qualitat.\nEls temes: la construcció del ferrocarril (Mamoré railway), els inicis de l'aviació (O aviador Gino Sanfelice), la depuració d'aigües (Reservatorio Paes de Carvalho), la navegació a vapor (Inauguraçao da linha Belém-Mosquiero), les festes (Batalha de flores, Festas do Carnaval), les últimes novetats en capells (Moda de chapeus), una revolta popular (Os sucessos de Maio), una processó (O cyrio), una commemoració (XXII Aniversario da Republica Brasileria). El tàndem Llopis-Baños va funcionar molt bé, però el cineasta, massa vulnerable a les febres equatorials, i amb la dona a Barcelona, va decidir tornar.\nQueda: «O Catalao que filmó en Amazonia».\nFrancesc Roca - Fundació d'Estudis Histórics de Catalunya


Ser o no ser?. Ser. Sense cap mena de dubte el diumenge passat en Xavier va poder confirmar que la cultura “és” amb majúscules a Badalona. El matí del diumenge es va vestir de núvols i de gris però l’estat del temps no va impedir que en Xavier, un jove amb inquietuds artístiques i escèniques, assistís a la jornada de portes obertes del Teatre públic Blas Infante. I acompanyat per uns divertits acomodadors va recórrer l’edifici del Teatre i va veure algunes de les reformes realitzades: el nou escenari, els camerinos, l’enllumenat, el nou paviment, l’entrada principal...; reformes que han estat possibles gràcies al Fons d’Inversió Local (Pla Zapatero). Un teatre ple d’història i de tradició al barri de Llefià, al servei de tots els ciutadans de Badalona.\nUn cop finalitzat el recorregut les autoritats van parlar. A continuació el teló es va aixecar i a l’escenari la banda de música va omplir la sala de festa i de color. Els músics vestits de color groc van trencar tot…\nLa novel·la ens presenta a altres personatges com en Xavier un periodista actiu, que amb els seu…\nLa cafeteria La Badalonina,\nEl cambrer es va apropar. Era un home atractiu. I la Marina de seguida va sentir que li agradaven aquells ulls negres. Mentre ell li oferia té, cafè, llet o xocolata calenta va saltar al seu cap, de manera imprevista, la possibilitat de veure’l en altre lloc. Va demanar i el va veure allunyar-se darrera una porta batent a l’estil de les pel·lícules de l’oest. A la granja només hi eren ella i una senyora gran que es mirava una revista de la premsa del cor.\nAl cap d’una estona el cambrer va portar-li la xocolata calenta. Quan ell va marxar, ella va adonar-se que al costat de la tassa hi reposava una nota doblegada. La va obrir i va veure escrit un nom: Àngel i un número de mòbil. La Marina va deixar que els seus ulls voltessin per la cafeteria per confirmar les seves suposicions però no va coincidir amb ell. Durant el temps que va trigar em prendre la xocolata, no va entrar cap client i l’home no va sortir del quarter general de la cuina. Abans de marxar-se la …


La llista del president Mas el 27-S - Mail Obert - VilaWeb\nAlgunes informacions han apuntat aquests últims dies a la confecció d'una llista independentista a l'entorn del president Artur Mas. S'han explicat detalls d'una proposta que pot correspondre a una actualització de la llista unitària que va proposar a final de novembre i que ERC va refusar amb contundència. És a dir, una llista no identificada directament amb partits concrets, sinó que integrés alguns representants de partits i que quedés ben farcida de representants de la societat civil en els àmbits professionals, mediàtics i de l'activisme cívic.\nDesprés de la pèrdua de vots de CiU a les municipals i de l'evident desgast del cas Pujol, el president Mas vol presentar-se el 27-S sense motxilles pesants. Té la voluntat de presentar-s'hi ben equipat i acompanyat de candidats lliures de peatges. Més enllà de les fílies i les fòbies partidistes de cada independentista, aquesta proposta ha d'alegrar tothom. Perquè l'independentisme no es pot permetre de perdre ni un sol vot a les eleccions que han de fer de plebiscit per a la creació d'un estat independent.\nLa proposta de candidatura té un avantatge a l'hora de clarificar el panorama polític amb vista al 27-S. Si l'objectiu és comptar quants vots hi ha per la independència, cal que totes les candidatures s'expressin amb claredat sobre la qüestió. Sí o no. Que no són això, els referèndums, carat? Que Unió decideix aquest diumenge de continuar embolicant la troca amb Duran al capdavant? Serà una desgràcia per al partit de Carrasco i Formiguera (el que va dir 'Catalunya ha de lluitar fins assolir constituir-se políticament, com a nació que és, en estat independent'), però els independentistes que ho hagin intentat podran tenir una plataforma d'aterratge clara. Cap independentista no s'ha de quedar sense referent electoral el 27-S.\nLa llista unitària, tal com es va formular el 25 de novembre a l'Auditori del Fòrum? Més que enterrada. Ara cal que ERC sàpiga construir una proposta atractiva que freni l'avenç dels cants de sirena de regeneració espanyola i que comenci a recollir els orfes de l'harakiri socialista (no tan sols dirigents, sinó votants). Cal que la CUP sàpiga fer un pol anticapitalista d'obediència catalana i sense interferències de l'estat espanyol (digueu-ne Podem o com vulgueu). Si Teresa Forcades vol fer el salt al convent, la CUP hauria de tenir prou cintura per a evitar que anés a reforçar propostes incertes en el terreny del procés d'independència. I els independentistes que encara quedin a ICV o a EUiA s'han d'afanyar perquè el 27-S serà difícil de repetir.\nFalten poc més de tres mesos. La data de les eleccions ja no es pot ajornar. Fer-ho seria un frau total a la ciutadania que s'ha mogut i s'ha implicat com mai en la construcció d'una societat millor, més justa i més responsable. El 27 de setembre votarem. Si tothom fa la feina que li pertoca, els qui ens volen mantenir sota el jou de la corona espanyola no hi tindran res a fer. Aquests dies hem sentit la gent més moderada del panorama polític català dient amb claredat que la independència no pot restar condicionada a la legalitat i al diàleg. Gent com Núria de Gispert o Joan Rigol han acabat de destapar-se sense manies. Ells i tots els sobiranistes d'Unió saben que ha arribat el moment del tot o res. I Duran, també.\nQue l'endemà de la consulta d'Unió, diumenge, comenci la gresca. Que tots els bòlids es posin a la pista de sortida. El president Mas amb la seva llista superant les dinàmiques dels partits amb un programa netament independentista. Qui vulgui ser-hi, que s'hi apunti. I els altres, amb les seves propostes de partit, a sumar tots junts el 27-S per superar d'una vegada per totes les vies mortes d'Espanya. Qui perdrà? La indefinició i la mediocritat. Qui guanyarà? Catalunya.\nMés enllà de les fílies i les fòbies partidistes de cada independentista, aquesta proposta ha d'alegrar tothom.\nNúria de Gispert, Joan Rigol i tots els sobiranistes d'Unió saben que ha arribat el moment del tot o res. I Duran, també.


Mireia Blàsquez guanya el 2n premi al millor PFC del CODIC | Elisava\nMireia Blàsquez guanya el 2n premi al millor PFC del CODIC\nEl projecte «Psyque» de l’antiga alumna de Graduat Superior en Disseny Mireia Blàsquez, ha rebut el 2n premi al millor Projecte de Fi de Carrera en la 15a edició del guardons organitzats pel Col·legi Oficial de Dissenyadors d’Interiors i Decoradors de Catalunya (CODIC).\nEl projecte de la Mireia va ser tutoritzat pels professors Toni Arola i Joaquim Matutano i consisteix en la rehabilitació d’una nau industrial per fer un espai destinat a persones que pateixen trastorns psicològics menors.\nL’eix principal de l’interiorisme es basa en un esquelet terapèutic, a través del qual els usuaris anirien passant per una sèrie d’estats emocionals diferents que es reflexarien en l’espai, tots ells necessaris, per arribar a un procés de millora. Els espais han d’ajudar a transmetre les sensacions i emocions per facilitar la psicoteràpia als usuaris.\nEls principals espais de l’interiorisme relacionats amb el concepte de l’esquelet terapèutic són:\nEspai grupal, psicoteràpia i tallers (públic)\nEspai grupal, cuina-menjador (públic)\nEspai de teràpia individual (intimitat intermitja)\nEspais més distesos (estar)\nHabitacles nocturns (màxima privacitat)\nEl lliurament dels premis es va celebrar el 8 d’octubre al Centre de Cultura Contemporània de Barcelona. Donem l’enhorabona a la Mireia pel guardó des de tota la comunitat ELISAVA.


Cap de setmana jove 2019 a la Font - Diari Serpis\nCap de setmana jove 2019 a la Font\nL’ajuntament de la Font ha organitzat activitats i esdeveniments destinats per a la joventut del poble de la Font, durant el cap de setmana del 9,10 i 11 d’agost. la programació és la següent:\nEl divendres 9, a les 22:30h, a la plaça dels Xorros, hi haurà café concert amb el grup Suma i sigue.\nEl dissabte 10, a les 11 h, a l’edifici polivalent, hi haurà un Scaperoom sota el títol «La desaparició» (caldrà inscriure’s a l’oficina de turisme en horari d’oficines fins al dia 9). I, a les 00 h, al parc Tirant i Carmesina, actuarà la Xaranga Xequin juntament amb el DJ Alex Tromos.\nEl diumenge 11, a les 22h, al parc Tirant i Carmesina, hi haurà sopar popular (caldrà inscriure’s a l’oficina de turisme en horari d’oficines abonant 2€ fins al dia 9) i després hi haurà un monòleg a càrrec de Rafa Forner.


Cinquena victòria per a Marc Màrquez, que ja és líder en solitari\n24/09/2017 a les 18:24\nPedrosa i Lorenzo completen el podi en el Gran Premi d’Aragó\n© El pilot de Cervera celebra la seua cinquena victòria en el podi de Motorland.\nMarc Màrquez (Repsol Honda RC 213 V) ha aconseguit la seua cinquena victòria de la temporada, i la segona consecutiva, en imposar-se en el Gran Premi d’Aragó de MotoGP que s’ha disputat aquest diumenge en el circuit Motorland d’Alcanyís, amb la qual cosa se situa de nou com a líder en solitari del Mundial de MotoGP. Els seus rivals més directes pel títol, l’italià Andrea Dovizioso (Ducati Desmosedici GP17) i gironí Maverick Viñales (Yamaha YZR M 1), han sucumbit a les condicions de la jornada i amb la setena i quarta posició, respectivament, cedeixen un terreny important en la lluita pel títol mundial, ja que ara es troben a 16 i 28 punts del pilot de Repsol Honda. El podi l’han completat Dani Pedrosa, segon, i Jorge Lorenzo, tercer.\nL’italià Valentino Rossi, per la seua part, ha aconseguit acabar en una més que meritòria cinquena plaça la cursa després de tornar a la competició tot just 24 dies després de trencar-se la tíbia i el peroné de la seua cama dreta mentre practicava Enduro, tot un excepcional resultat si es tenen en compte les seues condicions físiques.\nNo ha pogut fer el mateix Àlex Màrquez en Moto2. El de Cervera, que arribava després de la lesió en l’últim gran premi, ha hagut de retirar-se en una cursa en la qual va arribar a rodar tercer, encara que el dolor el va obligar a parar.


tens un racó dalt del món: Cançons per somriure, de Noé Rivas\nCançons persomriure, de Noé Rivas, amb il·lustracions de Montse Ginesta\nCançons per somriure ens convida a potenciar l’alegria i l’optimisme, a incrementar el bon humor. Descobrint les pàgines del llibre i escoltant el CD, tothom podrà viure una bona estona de relaxació, de bon humor i de complicitat. Melodies senzilles per poder ser compartides en família, a l’escola, als centres de lleure. Creades amb il·lusió i imaginació per provocar petits instants de felicitat.


gener | 2020 | Ajuntament de Santa Maria del Camí\nInici › 2020 › gener\nA la reunió es parlà de la recollida selectiva i de la prevenció de residus i de la nova la llei de camins. Ahir, divendres dia 10, va tenir lloc una reunió a l’Ajuntament amb la consellera de Sostenibilitat i…\nSanta Maria del Camí rebrà 150.000€ del Pla d’Inversions Municipals del Consell de Mallorca.\nEl Consell Executiu del Consell de Mallorca va aprovar, el passat 11 de desembre, la concessió de subvencions a 52 ajuntaments de Mallorca (i l’entitat local de Palmanyola) per dur a terme obres d’inversió de competència municipal i l’adquisició de…


El Reial Madrid goleja l'Osasuna - Empordà\nEl Reial Madrid goleja l'Osasuna\nEls de Mourinho dominen tot el partit (7-1) i Cristiano Ronaldo es llueix davant el Bernabéu amb un 'hat trick'\nEP / MADRID 07.11.2011 | 07:30\nReviu el partit: Reial Madrid - Osasuna\nEl Reial Madrid ha protagonitzat una tremenda golejada (7-1) contra l'Osasuna en un partit que passarà a la història per ser el primer que es disputa en horari matutí al Santiago Bernabéu i que ha coronat, una vegada més, Cristiano Ronaldo com a protagonista gràcies a un triplet que ha matat als de Mendilibar, enfonsats poc abans del descans.\nEl matí fred ha deixat pas a una càlida proposta madridista, que ha sentenciat el seu rival amb dos cops de destral i que ha proposat un futbol directe, ple d'intensitat i marcat per l'efectivitat de Benzema i Higuaín, que han jugat junts per primera vegada des del començament de curs. Un festival que ha trigat 20 minuts a tirar a rodar i que dóna continuïtat a la seva condició de líder.\nL'equip de José Mourinho ha necessitat ben poc per encarrilar el partit. Amb la possessió de pilota com a arma de joc, els blancs han confiat la seva sort al joc vertical d'un excel·lent Xabi Alonso i a la velocitat de Di Maria. El quadre vermell no ha representat cap complicació per als de Mourinho.\nCristiano, el protagonista del partit, ha avisat als 20 minuts amb un xut al pal curt i poc després ha obert el compte amb un cop de cap des del cor de l'àrea. Di María ha estat l'arquitecte d'una jugada que ha evidenciat la candidesa de l'Osasuna, hipotecat per la falta de fluïdesa al seu centre del camp.\nPuñal volia, però amb prou feines treia el cap per contenir el vendaval merenga. No obstant això, una acció infantil del Reial Madrid ha permès a l´Osasuna igualar forces. Els navarresos van treure ràpid una falta a la vora de l'àrea que va agafar protestant als de Mourinho. Ibrahima, en estat de gràcia, ha batut Casillas sense dificultat.\nPerò l'alegria li ha durat poc als pamplonesos. Pepe, en una contra, ha marcat amb un cop de cap als tres minuts. Era el 2-1, mitja hora de partit, i els de Mendilibar ja no han tingut arguments per contenir el que ha estat -fet i fet - un guateque local en tota regla. En aquesta festa, Cristiano ha exercit d'amfitrió.\nA sobre, Higuaín -excel·lent en cada moviment - ha rebut una pilota d´Ozil dins l'àrea per materialitzar-la en el tercer gol. La constatació de l'argentí, amb poca premsa, però amb dots de gran jugador. El 'Pipita' ha trencat amb la dreta i s´ha posat al pal llarg.\nTres de Cristiano\nA la segona meitat l'escenari no ha pogut ser més propici per al Reial Madrid. Malgrat l'intent de Nino d'equilibrar la balança, el penal de Satrústegui, amb la seva conseqüent expulsió, ha servit perquè el partit es trenqués definitivament i perquè l´Osasuna es pengés el cartell de 'espàrring'.\nCristiano no ha perdonat. El portuguès no ha fallat ni aquí, ni cinc minuts després quan ha marcat -novament de cap- després d'un centre d'Arbeloa. 5-1 i festa matutina al coliseu blanc.\nL´únic 'però' al moment exultant dels locals ha estat la lesió de Di Maria, qui va deixar el seu lloc a Benzema, el proper a reclamar els aplaudiments del públic. El francès ha fet bé en Coentrao amb una rematada de davanter centre pur i ha rematat l'Osasuna a deu minuts del final amb un xut superb.\nEl partit no tenia més interès que el debut de Sahin. El turc, 116 dies després del seu fitxatge, s'engalanava amb la samarreta blanca i ha deixat les seves primeres dosis de qualitat. Un llançament de falta i la bona associació amb Alonso ha servit per tancar una trobada que demostra la feresa del Reial Madrid i que canvia la concepció de les nits èpiques al Bernabéu. Ara també poden ser els matins.\n- RESULTAT: REIAL MADRID, 7 - OSASUNA, 1 (3-1, al descans).\nREIAL MADRID: Casillas; Arbeloa, Pepe, Sergio Ramos, Coentrao; Xabi Alonso, Khedira (Sahin, min.66), Di María (Benzema, min.48), Ozil (Callejón, min.66), Cristiano Ronaldo i Higuaín.\nOSASUNA: Andrés Fernández; M. Flaño, Damià, Satrústegui, Lolo; Nekounam, Calleja (Timor, min.85), Raúl García, Puñal (Rubén, min.74), Nino (Marc Pérez, min.58) i Ibrahima.\n1-1, min.30, Ibrahima.\n2-1, min.33, Pepe.\n3-1, min.40, Higuaín.\n4-1, min.53, Cristiano Ronaldo, de penal.\n5-1, min.57, Cristiano Ronaldo.\n6-1, min.63, Benzema.\n7-1, min.80, Benzema.\n- ÀRBITRE: Álvarez Izquierdo (Col·legi català). Va amonestar Puñal (min.23) i va expulsar Satrústegui per doble cartolina groga (min.33 i 52) per part de l'Osasuna.\nESTADI: Santiago Bernabéu. Ple.


Novotel Reims Tinqueux Tinqueux França - Ofertes d'hotels amb els MILLORS DESCOMPTES EN LÍNIA\nVeure tots els 10 allotjaments a Tinqueux.\nRoute De Soissons, Tinqueux, Tinqueux, França - Veure al mapa\nHabitació Superior amb 1 Llit Doble i 1 Sofà Llit Doble (Superior Room with 1 Double Bed and 1 Sofa Bed for Two Persons)\nHabitació Superior amb 1 Llit Doble i 1 Sofà Llit per a 1 Persona (Superior Room with 1 Double Bed and 1 Sofa Bed for One Person)\nTant si es tracta d'un viatge de plaer com si és de negocis, Novotel Reims Tinqueux és una elecció d'allotjament magnífica quan visiten Tinqueux. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSimplement imagini's totes les comoditats i diversions que vostè espera de Accor Hotels i afegeixi-hi el comfort de la seva llar. L'hotel ofereix accés a una gran gama de serveis, inclosos recepció 24 hores, instal.lacions per a minusvàl.lids, servei d'habitacions, instal·lacions per a reunions i banquets , habitació familiar.\nL'ambient de Novotel Reims Tinqueux es reflexa en cada habitació. aire condicionat, servei de despertador, escriptori, mini bar, telèfon són només algunes de les comoditats a la vostra disposició. Les instal.lacions d'oci de l'hotel, que inclouen camp de golf (a 3 km), piscina exterior, parc infantil, ping pong, jardí estan dissenyades per escapar i relaxar-se. Sigui quin sigui el motiu del seu viatge, Novotel Reims Tinqueux és una selecció idònia per a la vostra estada a Tinqueux.\nTots els tipus de viatgers (784) Parelles (283) Viatgers en solitari (85) Famílies amb infants petits (261) Famílies amb infants grans (105) Grups (52)\nAllotjaments a Tinqueux


Girona, Guided tour ~ Sunday, September 2nd, 2018\nItinerari guiat pels carrers del call de Girona i el Museu d'Història dels Jueus.\nDurant l'explicació es coneixeran elements concrets de les vides de personatges de la comunitat hebraica medieval i l'evolució urbana del call jueu de Girona fins a l'expulsió de 1492.Horaris i idiomes: A les 11 h en català i a les 12.30h en castellà i anglès (bilingüe)\nDurada: 1 hora i 15 minuts (aprox.)\nItinerari gratuït. Places limitades.\nA càrrec de: Terramar. Foto: Patronat de Turisme Costa Brava Girona